Title: Dyrk enkelt med drivhus
Description: Har du en drøm om å dyrke dine egne tomater, agurker eller kanskje til og med fersken? Å dyrke sin egen mat har aldri vært mer populært, og mange drømmer om sin egen grønne oase som bugner av fargerike smaksbomber. Men trenger du å bruke tusenvis av kroner på dyre drivhus og årlig vedlikehold?

I sin nye bok viser den folkekjære hageeksperten Maria Berg Hestad hvordan du raskt og enkelt kan komme i gang med drivhusdrømmen din uten store investeringer i penger og tid.

I boka får du gode råd om hvordan du kan utnytte drivhuset best mulig for å dyrke mat hele året - uten å tilføre kunstig varme. Du får tips til å lage bed enkelt og billig, og hva du bør så til hvilken tid for å forlenge sesongen i begge ender.

Aldri før har det å dyrke selv vært så enkelt som det blir ved hjelp av Marias hemmeligheter.